Lanartea

Bertsoak Zarautzen
2023-10-28 19:00 - 20:30 (Europe/Madrid) | Azpen Portuko Plaza Gorria (Zarautz)
Jaialdia
SKAPA festetako saio atzeratua. Euria eginez gero, Gaztelekuan egingo da. Bertsolariak: Oier Aizpurua Olaizola, Amets Arzallus, Nerea Elustondo, Unai Iturriaga eta Maialen Lujanbio. Gai-emailea: Aimar Sorazu.

Bertsoak Baranbion
2023-10-28 15:30 - 16:30 | Garraztatxu ermita (Baranbio)
Lagun-artekoa
Euskal Jaia. Bertsolariak: Uxue Alberdi eta Julio Soto.

III. Ez Dago Hilda
2023-10-28 13:00 - 2023-10-29 04:30 | Ilargi Parkea (Berriozar)
Musika jaialdia
EZ DAGO HILDA jaialdiaren hirugaren edizioa (sarrera 22 euroan). Eguerdian hasita, honako taldeek joko dute bertan:
12:00 – Ibil Bedi
13:15 – Streetwise
14:30 – Skabidean
16:15 – Katu
17:30 – Los Zopilotes Txirriaos
18:45 – Burutik
20:30 – Xoriñoak Kaloian
21:45 – Attürri
23:00 – Kaleko Urdangak
00:45 – Azken Sustraiak
02:00 – Perlata
03:15 – Penadas Por La Ley

Sukena
2023-10-27 23:00 - 2023-10-28 00:30 | Antixena Gaztetxea (Oñati)
Kontzertua
Sukena taldea bere lehen diskoa aurkezten ari da: Guztia gordetzea ezinezkoa da. Taldearen ernamuina Herraez ahizpek hainbat musikarirekin emandako kontzertuetan dago. Talde egonkortu egin da, seikote bilakatuz. Bertsioak egiten hastetik, kanta propioak bildu dituzte diskoan, rockaren esparru ezberdinak ukituz.

'Miseriaren adarrak'
2023-10-27 23:00 - 2023-10-28 00:30 | Abadiñoko gaztetxea
Bertso saioa
Bertsolariak: Bittor Altube, Maider Garmendia, Gorka Lazkano eta Garazi Navarro Ugarteburu.

Bertsoak Etxarrin
2023-10-27 22:00 - 2023-10-28 00:30 | Karrikestu Elkartea (Etxarri-Aranatz)
Bertso afaria
Bertsolariak: Julio Soto eta Iker Zubeldia

Bertsoak Andoainen
2023-10-27 22:00 | Irunberri Kultur Elkartea
Bertso afaria
Bertsolariak: Ander Lizarralde Jimeno eta Unai Muñoa.

McOnak
2023-10-27 21:30 - 23:00 | Ikusgarri Aretoa (Lekeitio)
Kontzertua
Lekeitioko folk-rock taldeak duela bi urte argitaratu zuen Bitakora diskoa.

Bertsoak Ermuan
2023-10-27 21:30 - 23:00 | Ermua Antzokia
Jaialdia
San Martin Kulturala. Bertsolariak: Uxue Alberdi, Saioa Alkaiza, Amets Arzallus, Onintza Enbeita, Maialen Lujanbio eta Jon Maia. Gai-emailea: Amaia Agirre.

'Sexberdinak'
2023-10-27 21:30 - 22:30 | Sopelako Kultur Etxea
Antzerkia
Anaren bihotza logela huts bat omen da. Nicok berea tatuatu egin nahi du. Igogailu batean daude harrapatuta eta ezezagun izatetik lagun izatera pasako dira. Beno, duela hiru urte gertatu zen hau, baina iraganera bidaiatuz, orainaldian biziko dugu kontatzera datozena; maitasuna, sexua, bakardadea eta jendearen aurreiritziak aztergai. Garun-paralisia duen kazetariak eta kontraesanetan erdi itota dabilen goxoki saltzaileak, beren bizipen afektibo sexualak azalduko dituzte inolako konplexurik gabe, gutako bakoitzak, norbere paralisiarekin, beldur, amets eta ilusio ezberdinak ditugula erakusteko. Bi lagunen istorioa, umorez eta minez tindatuta.

Pleura
2023-10-27 21:00 - 22:30 | Uharteko Kultur Etxea
Kontzertua
Talde hau 2018an jaio zen, Ion Mayordomok eta Olaia Inziartek Lamia taldea alde batera utzi eta lan berri bati hasiera ematea erabaki zutenean, folketik harago soinu gogorragoak bilatuz. Rocka egiten du Pleurak, gitarraren eta ahotsaren arteko etengabeko elkarrizketen bila, beti oinarri gogor eta zuzenarekin. Bakarrilketa diskoa eman zuten 2020an.

Lepora
2023-10-27 21:00 - 22:30 | Kitsch taberna (Gasteiz)
Kontzertua
Gasteizko rock talde honek 2020an argitaratu zuten lehen diskoa (Lepora, Bonberenea Ekintzak). Aurten argitaratu du bigarrena: Zulotik.

'Mira Hadi. Eulalia Abaitua andre-begietan'
2023-10-27 21:00 - 22:00 | Bermeoko Kafe Antzokia
Antzerkia
Eulalia Abaitua argazkilariaren bizitza aitzindaria ez da ezaguna. Bilbotik Liverpoolera abiatu zen eta Ingalaterran argazkilaritza deskubritu zuen. Argazki etnografikoaren sortzaile aparta eta teknikan berritzailea. Bidegile nabarmena izanik, haren bizitza eta sormena taularatuko dira begirada garaikide baten bitartez. Gure memoria bisualaren artisau ezinbestekoa antzerkiaren eta kanten bidez ezagutzeko aukera.
Iazko Loraldian estreinatu zuten Patxo Telleriaren gidoia, Getari Etxegarairen zuzendaritza, Ane Pikazaren antzezpena, Maite Larbururen musika eta Alphaxen ikusentzunezkoak dituen produkzio hau.

'Winona & Grace'
2023-10-27 21:00 - 22:00 | Pabellon 6 (Bilbo)
Antzerkia
Bi aktore gazte zuzendari ezagun baten etxean esnatzen dira, gau festa zoro baten ondoren; burua nahastuta eta pixkat mozkor oraindik, bakarrik eta apartamentuan giltzapetuta daudela ohartzen dira. Hortaz, patua onartu eta denbora tarte hori elkarrekin bizitzea erabakitzen dute, elkar deskubritzeko eta guk nortzuk diren ezagutzeko balioko duten ordu batzuk: gizarte eta lanpostu kapitalista eta konpetitibo honetan euren tokia bilatzeko borrokan ari diren bi emakume gazte, hain zuzen ere.
Winona & Grace antzezlana aktore izatearen eta bizitza arteari eskaintzearen auziaren inguruko testua da. Ainhoa Artetxe eta Gracieñas Doniz dira Khea Ziater konpainiaren obrako bi protagonistak. Testuen egileak ere badira, Alex Gerediagarekin batera. Gerediaga da, hain zuzen ere, obraren zuzendaria.

'Sagastitarrak'
2023-10-27 21:00 - 22:00 | Leidor Antzokia (Tolosa)
Antzerkia
Sagastitarrena familia diruduna da, eta euren alabarekin ez da giro. Anek, ekintzaile feministak, bere lehen abizena aldatzea erabaki du, eta amarenaren alde egin du. Anton Sagasti familia-buruarentzat, ulertezina da eskualdean tradizio handikoa den Sagasti abizena aldatu nahi izatea.
Txalo Produkzioak-en ekoizpen honetan, Begoña Bilbaoren zuzendaritzapean ari dira aktore lanetan: Joseba Apaolaza, Ainhoa Etxebarria eta Koldo Olabarri.

'Eresia. Lurra arin bekizu, ama'
2023-10-27 21:00 - 22:00 | Zizur Nagusiko Kultur Etxea
Antzerkia
Udalbiltzaren Geuretik Sortuak bekari esker gauzatu zuen Oier Zuñigak Eresia proiektua, Eneko Gil dantzaria eta Belen Cruz aktorea oholtzakide zituela. Zurrunbilo jaialdiaren barruan emango dute gaur.
Dolua arintzeko asmoz, arte praktiken bidez, nahi bezain besteko dispositiboak aktibatzeko aldarria da obra. Halako egoeretan bizitakoaren errepresentazioa baino, dolua osatzeko ibilbidea esperientzia multifuntzionaletan garatzeko praktika izan nahi du. Galdu dugun senideak utzitako hutsunea berrosatzeko, errituek bete dezaketen lekuari so eginez, hauek berrasmatu eta era askotara bizitzeko gonbita da.

Bertsoak Lazkaon
2023-10-27 20:30 - 22:00 | Malantza taberna (Lazkao)
Bertso saioa
Bertsolariak: Maddi Aiestaran Iparragirre, Eneko Araiztegi Korta, Ane Beloki eta Aratz Igartzabal Bidegain Potto. Gai-emailea: Eresti Oiarbide.

Bertsoak Azkoitian
2023-10-27 20:00 - 22:00 | Azkoitiko Herriko Plazatik abiatuta
Bertso poteoa
Bertsolariak: Nerea Elustondo eta Beñat Gaztelumendi.

Bertsoak Barañainen
2023-10-27 20:00 - 21:30 | Barañaingo Gaztetxea
Txana 5. Bertsolari Gazteen Sariketa
Bertsolariak: Peru Abarrategi, Irati Alcantarilla, Maider Arregi Markuleta, Ainara Ieregi, Aissa Intxausti eta Aitor Irastortza Arrizurieta. Gai-emailea: Sarai Robles.

Literatur Amuak
2023-10-27 20:00 - 21:30 | Ondarroako Kofradia Zaharra
Literatur saio musikatua
Iñar Sastre musikaria, Ane Etxegoien abeslaria eta Joseba Sarrionandia eta Joxemari Iturralde idazleak. Denek irentsaraziko diete entzuleei literaturaren amua, Olatz Prat aurkezle dutela.

'Ipuina engainua da'
2023-10-27 20:00 - 21:30 | Erribera kulturgunea (Astigarraga)
Narrazio musikatua
Iban Zaldua bere Ipuina engainua da liburuko pasarteak aukeratzen, Miren Narbaiza MICE pasarteoi bizitza berri bat eskaintzen, musika lagun.

Bertsoak Durangon
2023-10-27 20:00 - 21:30
Bertso jaialdia
Ondarearen Europako Jardunaldien baitan. Bertsolariak: Nerea Ibarzabal, Unai Iturriaga. Gai-jartzailea: Maite Berriozabal.

'Zerozertan dabil baina ez dakit zertan'
2023-10-27 20:00 - 21:30 | Nafarroako Antzerki Eskola (Iruñea)
Antzerkia
Etxe bat, edozein etxe. Egongela bat, edozein egongela. Hiru lagun, elkarri galdezka: «Gu familia bat gara?».
Antzezlana hasi eta ikusleak ez du argi izango zein den hiru pertsonaien arteko harremana, baina bere ekintzen harira joango da deskrubritzen hiruko honek ezkutatzen duena. Hari horretan, familiari loturiko galderek, kontraesanek eta umorezko zirtoek zeharkatuko dute antzezlana. Familiaren ideiatik tiraka sitcoma eta poesia bisualaren arteko antzezlana osatu du Metrokoadroka kolektiboak. Marina Suarez Ortiz de Zarate eta Oier Guillan aritu dira zuzendaritza lanetan. Maite Aizpurua, Edurne Azkarate eta Javier Barandiaranek jokatzen dituzte pertsonaiak.

'Gazteak, euskara eta beste piztia mitologiko batzuk'
2023-10-27 19:30 - 20:30 | Kotxepin Kultur Etxea (Lemoa)
Bakarrizketa musikatua
Bakarrizketa musikatu honetan Iholdi eta Ibabe Beristain ahizpa gazteen ahotsa izango da nagusi, eta egungo gazte euskaldunen larruan jartzen lagunduko digute hitzen eta musikaren bidez.

Tatxers
2023-10-27 19:00 - 20:30 | Malatesta (Txantrea, Iruñea)
Kontzertua
Iruñeko punk taldeak 2019an eman zituzten lehen pausoak, eta urte horretan argitaratu zuten Garaipen Kutrea, taldearen lehen maketa. 2020an Kaosa Euskal Herrian disko bilduman hartu zuten parte Itxoiten dugun bitartean kantarekin, eta 2021an iritsi zen Hiruzpalau amets larri binilo lana. Aurten Tatxers lan luzea argitaratu dute. Gaurkoan Sta. Cruz eta Blessure taldeak izango ditu oholtza lagun.

'Bertsoak eta bertsolariak Irunen XIX. mendean: Hondarribiko adibideak'
2023-10-26 20:30 - 22:00 | Olagarro Elkartea (Hondarribia)
Hitzaldi berezia
Joxan Elosegiren eta Aitor Errazkinen artean aletuko dituzte XIX. mendeko bertsoak eta bertsolariak, Hondarribiko adibideak aiptuz eta kantatuz.

'Elkarrizketa bat pianoarekin: Zahartzaroa emakumeen euskarazko poesian'
2023-10-26 20:30 - 21:30 | Euskararen Etxea (Bilbo)
Literatur saio musikatua
Hi(zki)bridoak. Literatura mutanteak kultur zikloaren baitako beste saio bat. Ainhoa Urien Telletxek eta Nerea Iglesias Lilik gidatuko dute saioa, zahartzaroa izendatu, balidatu eta hausnartzeko aitzakia bat da eraikiz. Jolas egiteko ere bai, olgeta ez delako umezaroko kontua bakarrik. Euskal emakume idazleek sortutako hamaika poemen bidez hurreratuko dira zahartzarora, eta pianoa izango dute bidelagun. Elkarrizketan jarri dituzte poemok eta teklatu baten aireak.

Afrikako gerrako bertsoak
2023-10-26 20:00 - 21:30 | Zumalakarregi Museoa (Ormaiztegi)
Bertso saio berezia
1859-1860ko Afrikako gerrako soldadu euskaldunen bizipenak ezagutzeko parada eskainiko du Afrikako gerrari buruzko bertsoak saio bereziak, Aitor Bizkarra bertsolaria kantari dela.

Bertsoak Laban
2023-10-26 20:00 - 21:00 | Laba (Iruñea)
Bertso saio berezia
Bueltan dira Sare GIB-HIESaren babes eta prebentzio elkarteak antolatutako Plazer Elkarrizketak. Oraingo honetan, bertso saioa egingo dute Sarai Robles, Saioa Alkaiza eta Idoia Granizorekin.

46. Euskal Zine Bilera
2023-10-21 13:00 - 2023-10-22 00:59 | Lekeitioko hainbat gune
Zinema jaialdia
Hirugarren eguna euskara hutsez egiten diren zinema lanen Lekeitioko jaialdian. Eguneko egitaraua betea dator:
12:00: Sail Ofizialeko filmen hirugarren multzoa proiektatuko dute Ikusgarri aretoan.
12:00-14:00 eta 17:00-19:00: Zoom Klixka esperimentazio espazioa zabalik izango da Kultur Etxeko Eskolape aretoan.
17:30: Andrezaharraren manifestua-ren proiekzioa eta solasaldia, Kultur Etxeko Azkue aretoan.
19:30: EZBren sari banaketa ekitaldia eta Euskal Zinemaren Begirada, Ikusgarri aretoan.
22:15: Silitia taldearen kontzertua, Silken hoteleko terrazan.
